
1. Concepto teórico 


Den tur comunidad cu a ser kolonisá,nos conoce e fenómeno di un idioma dominante 
(D) i esun no-dominante(ND). 

Na Filipinas p.e. nan tabata conoce spano i ingles como idiomanan dominante(D) 
i nan propio idioma Tagalog como no-dominante(ND). 

E proceso cu un idioma dominante i esun no-dominante ta pasa aden por diferencia 
pa cada pais i ta depende di diferente factornan di un indole socio-politico. 

E factornan socio-politico cualnan ta determina si un idioma nativo ta hanja e 
status di un idioma dominante ó no-dominante den un comunidad,ta: 

1. Relacionnan inter-etnico ; 

2. Independencia politico ; 

3. Lazonan cu extranheria ; 


Den caso di Indonesia p.e.,caminda nan conoce diferente gruponan etnico cu nan 
propio cultura i idioma,nan a optá na momento di independencia pa usa nan propio 
idioma ’Bahasa Indonesia' envez di Hulandes como un forma pa unificá tur e grupo- 
nan étnico. Asina nos por constata cu na Indonesia un di e idiomanan no-dominante 
a hanja e status di e idioma-dominante i e idioma hulandes como idioma dominante 
durante e periodo di kolonisación a disparce totalmente. 

Pa locual ta toca e caso di e ex-kolonianan den Caribe,nos por constata cu tur e 
paisnan cu awendia ta independiente,a keda mantene e idioma-dominante di e pais 
madre kolonial,esta ingles ó frances. 

Den otro casonan manera esun di Filipinas,nos por mira/constata cu banda di nan 
propio idioma ’Tagalog',finalmente nan a scohe tog pa e idioma ingles debi na nan 
lazonan cu extranheria. 


E hecho cu den cierto paisnan e idioma di e kolonisadornan ta keda mantene un 
posishon dominante i e propio idioma—nativo ta disparce totalmente o parcialmente, 
tin di haber cu 3 diferente procesonan socio-linguistico cu un idioma nativo ta 
ser enfrenta cu ne durante e periodo di dominancia—politico o di anexion. 

E 3 procesonan socio-linguistico cu por tuma luga ta: 


a. E idioma nativo,como idioma ND,ta disparce totalmente 

b. E idioma nativo ta disparce parcialmente 

c. E idioma nativo ta ser converti den e idioma dominante 


D->ND 

D-->ND 

D<-ND 

2. Desaroyo di Papiamento 

Den e caso concreto di Aruba i Antiyas,nos por asumi cu tur exactitud cu e idioma 
papiamento tambe a pasa den e procesonan socio-linguistico manera anteriormente 
indicá. 

Pa facilidad i pa un miho comprendimento di e desaroyo di papiamento,ta bon pa 
nos hasi un distincshon entre 3 fase di desaroyo. 


I 

1954 - 

1969 : 

D- 

-WD (*) 



II 

1970 - 

1986 : 

D<-- 

-ND 



III 

1986 - 

• 

Df==== 

ii 

ii 

ii 

o 

O' 

- 

-ND 


(*) D=hulandes i ND=papiamento 

2.1 Periodo 1954 - 1969 

Durante e periodo aki e idioma hulandes tabata dominá totalmente ariba e idioma 
nativo,esta papiamento.Asina nos por menshoná pues cu hulandes tabata ser usa den: 

a. Ensefianza 

b. Gobierno 

c. Corte 

Henter e situashon aki tabata debi na e hecho i tabata ser fortalece na su turno 
dor cu : 

- E aparato gubernamental tabata compone,pa un gran parti,di empleadonan publico 
hulandes kendenan tabata comunicá cu e nativonan solamente na hulandes. 

- Mayoria di e posishonnan halto den gobierno i den sector priva tabata den man 

di hulandesnan i un grupito di arubianonan/antiyanonan,kendenan tabata pertenece 
na e elite,cu tabata identificá nan mes cu e hulandesnan. 

- Dor di introducshon di e systema di ensenanza hulandes,esaki tabatin como 
consequencia cu hopi biaha nos tabata considera nos mes como un macamba. 

E tempo ei ainda papiamento tabata tin un posishon inferior compará cu hulandes, 
i tabata ser usa solamente na cas - den contactonan familiar - contactonan social 
i den tienda.p r i nc ipalmente den e ananan ’50,tempo cu Tele-Aruba(1963)no tabata 
existi ainda,e unico forma pa identificá nos mes cu papiamento tabata e emisoranan 
radial kendenan a cuminsa cu nan transmishonnan na aña 1954. 

2.2 Periodo 1970 - 1985 

Despues di e sucesonan di 30 mei 1969 na Corsow,a bin un cambio den e mentalidad 
di e pueblonan,principalmente na Aruba i Corsow,pa tur locual tabata di nos mes. 

E impacto di e cambionan ariba e terenonan socio-politico a trese cu ne cu e 
pueblonan a cuminsa duna mas valor i aprecio na e valornan cultural,incluyendo 
pues e reconocimento di papiamento como idioma. 

Un ehempel di esaki ta cu desde e momentonan ei e idioma papiamento a ser introduci 
den sala di Parlamento,no obstante e hecho cu hulandes a keda como lenga oficial 
na Aruba i Antiyas. 

Tambe nos por observa un aumento di obranan teatral na papiamento,mayoria di nan 
como un adaptashon di obranan originalmente na hulandes,frances,ingles i spano, 
i cierto di nan cu un mensahe politico durante e periodo aki. 

Di es forma aki tambe nos pueblonan tabata en busca di un propio identidad. 

Aparte di e desaroyonan aki,nos por mira cu e proceso di arubanisashon/antiyani- 
sashon di e cuerpo di maestronan a cuminsa hanja forma(mira tabla 2). 

E mesun proceso aki,aunke un poco mas lento,nos por señala den e aparato guberna- 
mental.Durante e mesun periodo aki,nos por mira e prome intentonan pa bin cu 
cambionan den ensehanza i pa introduci papiamento na skol. 

Den e añanan despues e Instituto Linguistico a ser institui na Aruba i Corsow, 
c.ual institutonan tabata tin como tarea pa hasi estudionan encuanto papiamento. 


Tabla 2 

Grado di 

arubanisashon den 

ensenanza 


Tipo di enseñanza 

Cantidad 

di maestronan 

% Arubanisashon 


1970 

1980 

1970 

- 1980 

K.O. 

59 

67 

73% 

97% 

B.O. 

351 

320 

66% 

86% 

H.O. 

61 

49 

50% 

87% 

L.T.S. 

62 

89 

29% 

85% 

M.A.V.O. 

132 

134 

20% 

68% 

HAV0/VW0 

52 

55 

13% 

34% 

M.A.O. 

- 

14 

- 

21% 

A.P.A. 

- 

12 

_ 

50% 


FuenterDECO,1981 

E proceso di carabio den comunidad i e logronan ó fracasonan ,mester ser atribui 
na e papel cu e sindicatonan di maestronan V.L.A.(Vereniging Leerkrachten Aruba) 
na Aruba i V.L.C.(Vereniging Leerkrachten Curacao)na Corsow i algun grupo di 
preshon a hunga den esaki. 

Contrario na e orientashon polltico di e sindicato di maestronan(V.L.C.)na Corsow, 
e sindicato di maestronan na Aruba(V.L.A.),te cu atfa 1977,tabata dirigi nan mes 
ariba un lucha materialista di adaptashon di salarionan i otro beneficionan social 
pa nan miembronan i nunca a converti e cuestion di papiamento den un 'issue-politico’. 
Un ke otro tin di haber cu e hecho cu e tempo ei sindicatonan na Aruba i na Antiyas 
en general no tabata ser reconoci dor di e respectivo gobiernonan como un partner 
social. 

Despues di e disturbionan di augosto 1977 na Aruba,ora cu e cuestion di independencia 
a bira un tópico di discushon bao di pueblo i e asunto aki a aparece ariba e agenda- 
polltico,e ora ei numa e gobernantenan a duna 'green light' pa bin cu un estudio 
encuanto restructurashon di e sistema di enseñanza na Antiyas. 

Dia 20 december 1978 un comishon a keda instalá i a ser encargá cu dicho tarea. 

E comishon aki kende a hasi entrega di su raport titulá ’Ensefianza pa un i tur’ 
dia 18 december 1981,a inclui den su lista di recomendashonnan pa introduci e idioma 
di papiamento como lenga di instrucshon na skol. 

Despues di e multiple kriticanan,principalmente na Corsow,di banda di e directiva 
di skolnan kathólico,a dicidi di pone e documento aki un banda. 

Remarcable ta cu na Aruba nunca e gobierno di MEP no a reconoce e raport aki. 

Si ta asina cu di parti di e personal di e servicio di enseñanza(onderwijszaken) 
algun notanan a ser produci encuanto e mesun materia aki,pero cu nunca no a cai 
un desishon polltico al respecto. 

E sindicato SIMAR,durante e periodo di 1977 - 1983,envez di a kanalisá e procesonan 
di cambio necesario den ensenanza,e biaha aki a optá pa concentra nan esfuerzonan 
i dirigi nan strategia ariba e problemanan social den comunidad i e desaroyonan 
politico entorno di e cuestion di Status Aparte;poniendo asina e acento ariba e 
estilo di gobernashon na Aruba. 

Banda di tur e cambionan cu a tuma luga den comunidad arubano/antiyano,nos por 
constata un aumento considerable di: 

a. Revistanan na papiamento 

b. Circulashon di e corantnan na papiamento 

c. Programanan di televishon na papiamento 

Tabla 3 

Circulashon di 

Corantnan na Aruba(dec 

.1981) 



Corantnan 

Cantidad Total 

% 

Cant.Abonadonan % 

Benta Los % 

Amigoe 

3000 

12% 

2800 

93% 

200 

7% 

Beurs&Nieuwsberichten 1200 

4.8% 

1200 

100% 

- 

- 

Diario 

7982 

32% 

4180 

52% 

3802 

48% 

Extra 

4000 

16% 

1200 

30% 

2800 

70% 

La Prensa 

3400 

14% 

2510 

73% 

890 

27% 

Nobo 

1794 

7.2% 

994 

55% 

800 

45% 

The News 

3627 

14% 

850 

24% 

2777 

76% 

Total (7) 

25.003 

100% 

15661 

61% 

8492 

39% 


Fuente:DECO,1981 

Conhuntamente cu e procesonan ja indicá,esaki a resulta den e hecho cu e mercado 
pa papiamento ser usa como idioma pa scirbi - lesa - i scucha a ser amplia. 

Esaki tabata tin como consequencia cu e uso di hulandes a bira hopi limitá i ta 
solamente den cierto circulonan na Aruba e idioma aki ta ser papia te ainda. 

Envista di e cambionan i progresonan ariba tereno cultural,nos por asumi cu a 
base di esaki papiamento a bin ta manifesta su mes como un idioma semi-dominante 
den comunidad arubano.(D-ND) 

Resumiendo por ser bisa cu den e periodo di 1970 - 1985,un di e logronan mas grandi 
tabata cu papiamento a hanja e reconocimiento necesario como un idioma. 

E obhetivo locual si no a ser alcanza tabata e uso di papiamento como lenga di 
instrucshon na skol,pero esaki ta debi na e posishon ambivalente di e.o. nos 
maestronan i politiconan. 

2.3 Periodo 1986 - .. .. 

Durante e periodo aki ta mas cu claro cu e máximo atenshon mester ser dedicá 
na e cuestion cual lo ta e idioma di instrucshon den ensenanza. 

Na Aruba semper e discushon a concentra su mes ariba e eventual uso di papiamento, 
spano ó ingles como e idioma di instrucshon den ensenanza. 

E hecho cu te ainda na Aruba un desishon politico no a ser tuma encuanto uso di 
papiamento,mester ser atribui na e cuestion di independencia di Aruba.i e relashon 
cu Hulanda den futuro. 

Den caso cu Aruba scohe pa su independencia den forma di un Man Comunidad cu Hulanda, 
anto nos por asumi cu lo no bin mucho cambio den e posishon di hulandes pa cu e 

idioma di papiamento como lenga vehiculo den ensenanza. 

E situashon ta bira otro si Aruba mester dicidi cu e ta bira independiente los 
for di Hulanda.i di Antiyas. 

Den tal caso lo mester scohe entre spaño ó ingles. 

Ta bon pa apuntá akinan cu introducshon di spano como lenga vehlculo,apesar cu 
e por ta mas facil pa compronde na skol,ta encera e peliger cu ta existi mucho 
semehancia entre ambos idioma(papiamento i spaño). 

E considerashon pa introduci spaño na skol ta encerá automáticamente un orienta- 
shon ariba e cultura spaño i e mesun cos ta conta pa ingles ó otro idiomanan. 

E consequencia di esaki por ta cu papiamento dor di e influencia di spaffo ta ser 
spañolisá i consequentemente ta ser converti den un idioma morto. 

Si nos optá pa ingles,anto nos lo ser confrontá cu e mesun problemanan cu e idioma 
hulandes a trese cu ne.. 

Tog ta bon pa evalua si nos no por hasi uso di un combinanshon di e posibilidadnan 
pa futuro. 

Es decir cu por usa papiamento como lenga di instrucshon den tur ramo di ensenanza, 
mientras e material cu mester ser usa na skol ta na ingles ó spaño. 

Un evaluashon asina mester ser hasi den cuadra di e considerashonnan politico - 
económico - cultural.Cu otro palabra si nos ta bai traha na un integrashon politico 
i económico pa cu e regio di Caribe.En todo caso un desishon politico encuanto 
introducshon di spaño o ingles como (SL)como segundo idioma,ta directamente mará 
cu futuro polltico di Aruba. 

Den e cuadra aki tambe nos tin di mira e importancia pa bin cu publicashonnan na 
papiamento ariba diferente tereno,manera e.o.rsciencia - literatura - poesTa ets.ets. 
Esaki mester ser considera como un manera pa consolidá e posishon di papiamento 
i alavez su existencia den e comunidad arubano. 

En todo caso introducshon di papiamento na skol i stimulashon di nos propio idioma 
mester bai acompaña cu un maneho progresivo ariba tereno cultural. 

Un maneho asina mester tin como obhetivo principal pa stimula e propio cultura 
na skol - den e centronan di bario - na televishon i den otro medionan di comunica- 
shon.Di es manera aki un aporte por ser duna na e proceso di ’Nation-building', 
den cual cada cuidadano ta bira conciente di su responsabilidad colectivo pa traha 
na bienestar i prosperidad di e comunidad arubano. 



